stanford-oval/wikipedia huggingface dataset:
Yhdistyneet provinssit
Historia > Kahdeksankymmenvuotinen sota

Vilhelm I Oranialaisen johdolla Alankomaat kapinoivat vuonna 1567 Filip II:n lähettämää kenraalikuvernööriä, Fernando Álvarez de Toledoa, Alban herttuaa vastaan, koska tämä oli yrittänyt keskittää maakuntien hallintoa, verot olivat korkealla ja katolinen Filip vainosi protestantteja (katso: vastauskonpuhdistus). Tästä alkoi kahdeksankymmenvuotinen sota, joka tunnetaan myös Alankomaiden vapaussotana tai -kapinana.
Eteläiset, katoliset provinssit vannoivat uskollisuutta kuninkaalle ja hänen asettamalleen kuvernöörille. 23. tammikuuta 1579 joukko protestanttisia pohjoisia maakuntia solmi Utrechtin liiton (Unie van Utrecht), jossa ne lupautuivat puolustamaan toisiaan Espanjan armeijaa vastaan. Vuonna 1581 maakunnat vetivät valansa Filip II:ltä, ja siten virallisesti syrjäyttivät hänet hallitsijan asemasta. Yhdistyneet provinssit yrittivät valita oman hallitsijansa ja pyysivät asemaan ensin Anjoun herttuaa, Ranskan Henrik II:a sekä Katariina de Medicin nuorinta poikaa ja englantilaisten joukkojen komentajaa, Leicesterin jaarlia. Hallitsijaa ei saatu, joten 1588 provinsseista tuli tasavalta.
Espanjalaiset valloittivat takaisin lähes koko Flanderin ja puolet Brabantista, lähinnä Parman herttua Alessandro Farnesen poliittisten ja sotataitojen ansiosta. Eteläosa Alankomaista tunnettiin tämän jälkeen Espanjan Alankomaina, jotka käsittivät nykyisen Belgian ja suuren osan Pohjois-Ranskaa, pääkaupunkinaan Bryssel. Ranska valloitti osan alueesta monissa sodissa, Englanti Dunkerquen ja Espanjan perimyssodan (1701–1714) jälkeen loppu siirtyi Itävallalle.
Historia > Westfalenin rauha ja Alankomaiden synty

Seitsemän valloittamatta jäänyttä provinssia (Hollanti, Zeeland, Utrecht, Gelre, Overijssel, Friisinmaa ja Groningen) tunnustettiin itsenäiseksi lopullisesti Westfalenin rauhassa 1648, joka päätti myös kahdeksankymmenvuotisen sodan. Jo sodan aikana Alankomaat aloitti laajan maailmankaupan ja hankki siirtomaita Brasiliasta, Pohjois-Amerikasta (Uudet-Alankomaat, johon kuului muun muassa Uusi Amsterdam eli nykyinen New York), Etelä-Afrikasta ja Länsi-Intiasta. 1600-lukua pidetäänkin Alankomaiden kulta-aikana (de gouden eeuw). Alankomaat ajautui myös useisiin kauppasotiin Englantia vastaan ja lisäksi se joutui vuonna 1672 Ranskan, Münsterin ja Kölnin hyökkäyksen kohteeksi, joista se selvisi vain hädin tuskin.
Historia > Batavian tasavalta

Ranskan vallankumouksen joukot valtasivat Yhdistyneet provinssit vuonna 1795 ja lakkauttivat sen. Tilalle asetettiin Ranskan mallin mukainen Batavian tasavalta. Tästä tuli 1806 Napoleonin veljen hallitsema Hollannin kuningaskunta.
Aiheesta muualla

Kuvia tai muita tiedostoja aiheesta Yhdistyneet provinssit Wikimedia Commonsissa
Yeruham

| Yeruham |
| --- | --- |
 Yeruham ilmakuvassa.
 vaakuna
 Yeruham
 Koordinaatit: 30°59′19″N, 34°55′53″E 
Valtio:  Israel
Hallintoalue:  Eteläinen
Väkiluku (2018):  9 974
 
 www.yeruham.co.il 
Infobox OKVirheellinen NIMI-arvo: 
Yeruham (hepr. ‏ירוחם‎) on kaupunki Negevin autiomaassa Israelin Eteläisellä hallintoalueella. Sen asukasluku oli vuoden 2018 lopussa 9 974.
Maantiede

Yeruham sijaitsee Negevin autiomaassa noin 14 kilometriä Dimonan kaupungista luoteeseen.
Historia

Ennen nykyisen kaupungin perustamista Palestiinan mandaattialueen brittihallinto teki joitakin maaöljyn koeporauksia Yeruhamin alueella, johon liittyen paikalle rakennettiin tie. Paikan arabiankielinen nimi oli Tell Rakhma. Yeruham perustettiin vuonna 1951 ja sen ensimmäiset asukkaat olivat juutalaisia siirtolaisia esimerkiksi Romaniasta, Pohjois-Afrikasta ja Irakista. Oman kunnallisvaltuustonsa Yeruham sai vuonna 1959.
Paikalle oli kaavailtu maatalouteen perustuvaa yhteisöä, mutta maatalouden kehittyminen oli hyvin hidasta ja työttömyys suurta. Paikalliset asuivat pitkään alun perin väliaikaisiksi asumuksiksi tarkoitetuissa puuhökkeleissä. Työllisyystilanne parani, kun jonkin matkan päähän Yeruhamista avattiin Oronin fosfaattikaivaus ja Dead Sea Works. Vesihuolto parani puolestaan Nahal Revivimin tulvavesipadon rakentamisen jälkeen.
Talous

Yeruhamin asukkaiden pääasiallisia työnantajia nykyisin ovat paikallinen teollisuus ja julkinen sektori. Etenkin teollisuuden menestys on ollut ailahtelevaa. Yeruhamin työttömyysaste ja palkkataso on pysytellyt Israelin keskiarvoa huonompana.
Väestö

Yeruhamin asukasluku oli vuoden 2018 lopussa 9 974. Vuonna 2002 vastaava lukema oli 8 610, vuonna 1970 5 400 ja vuonna 1959 229.
Aiheesta muualla

Kuvia tai muita tiedostoja aiheesta Yeruham Wikimedia Commonsissa
Maisemaa kaupungin lähistöllä.
Paikallinen kulttuurikeskus.
Eero Huhtamo

Osmo Eero Huhtamo (5. marraskuuta 1916 Helsinki – 29. toukokuuta 1999 Helsinki) oli suomalainen tekniikan tutkija. Hän oli Teknillisen korkeakoulun konepajatekniikan professori 1971–1979.
DuelJewel

DuelJewel (デュエルジュエル) on vuonna 1997 perustettu japanilainen yhtye. Se perustettiin kokoonpanossa Shun (kitaristi), Val (rumpali, tunnetaan Japanissa nimellä Baru), Psy (basisti), sekä tuntematon vokalisti, joka lähti yhtyeestä tuntemattomista syistä. Saman vuoden kesällä yhtyeeseen liittyi vokalisti Hayato ja toinen kitaristi Takashi.
Vaikka Hayato ja Psy jättivät yhtyeen vain pari kuukautta myöhemmin, he julkaisivat ensimmäisen demonauhansa Kaze ~The Winding Garden~, jota jaettiin elokuun ajan ilmaiseksi.
Vuonna 1999 yhtyeeseen liittyi uusi basisti Kan-on. Kuitenkin  kitaristi Takashi jätti yhtyeen juuri, kun onni näytti kääntyvän. Hayato palasi kuitenkin samassa kuussa. Mukaan tuli sessiojäsen Yuuyan, joka soittaa tulevilla julkaisuilla.
Vuonna 2000 bändi julkaisu 200 kopioon rajoitetut demonauhat Kuroin ja Shiroin. Saman vuoden lokakuussa Yuyasta tuli bändin virallinen jäsen ja bändi sai aikaiseksi vuoden viimeisen julkaisun, jota jaettiin myös ilmaiseksi. Jotain suurta kuitenkin tapahtui. DuelJewel esiintyi ensimmäistä kertaa one-man-konserttina Kagurazassa.
Vuoden 2001 tammikuussa bändi osallistui Musou-tapahtumaan ja teki sopimuksen indie-levy-yhtiö Cuber Forcen kanssa. Heinäkuussä bändi sai soittaa toisen soolokonserttinsa, joulukuisesta konsertistaan saamansa palautteen perusteella. Saatuaan tunnustusta jonkin verran, bändi julkaisi ensimmäisen kokopitkän albuminsa; Lapidaryn. Niihin aikoihin bändi lähti myös ensimmäiselle Japanin kiertueelleen. Kuitenkin bändi ilmoitti noin vuotta myöhemmin, ettei Kan-on jatkaisi enää bändissä.
2002 Platinan ja hide and seekin entinen jäsen Natsuki liittyi bändiin ja täytti Kan-onin paikan. Bändi esiintyi samana vuonna ensimmäistä kertaa ulkomailla. Yhdysvaltain, Texasissa Dallasin A-Konissa. Tämän keikan takia bändi sai tunnustusta kotimaassaan ja pääsi esiintymään Tokioon ja sen lähimaastoon. Vuosi oli ollut suhteellisen kiireinen bändille, joten heidän ainoaksi julkaisukseen jäi minialbumi Noah.
Diskografia

Lapidary (2001)
Noah (2002 - mini)
Visions (2006 mini)
BULLET (2007)
Glassfia (2008)
Will (2010)
｢Zero｣ (2010)
Luminous (2011)
Story (2014)
Duel (2015)
Jewel (2015)
"Vermilion" (2003 - maxi-single)
"The Birth" (2005 - maxi-single)
"Azure" (2006 - maxi-single)
"Aishyuu Melancholia/Life On..." (2006 - maxi-single "愛愁メランコリア / Life On…")
"Life On" (2006 - maxi-single)
"Es" (2007 - single)
"Iolite" (2008 - maxi-single)
"against" (2008 - single)
"Vamp Ash" (2011)
"Polaris" (2011)
"It's just love" (2013)
"Chronos" (2014)
"Yuki no Asterisk" (2015)
Aiheesta muualla

Yhtyeen sivusto
[vanhentunut linkki]
Eduardo Lobos

Eduardo Lobos
Eduardo Eugenio Lobos Landaeta (s. 30. heinäkuuta 1981) on chileläinen jalkapalloilija, pelipaikaltaan maalivahti. Hän pelaa Venäjän liigassa Krylja Sovetov Samaran joukkueessa, missä hän debytoi marraskuussa 2005. Aikaisemmin hän on pelannut Huachipato FC:n joukkueessa. Lobos on 187 senttimetriä pitkä ja painaa 93 kilogrammaa.
Aiheesta muualla

Lobos Krylja Sovetovin sivuilla (venäjäksi)
Lobos Transfermarkt-tietokannassa (Arkistoitu – Internet Archive) (saksaksi)
X.A.N.A.

| X> A.N.A. |
| --- | --- |
Näyttelijä(t):  Raphaëlle Bruneau (ranska) David Gasman (englanti) Lauri Grönroos (suomi) 
Henkilötiedot
Kotipaikka:  Lyoko
Voimat:  Kyky hallita sähköä, luoda Polymorfisia aaveita ja hirviöitä, muuttaa muotoa
Suhteet
Vanhemmat:  Franz Hopper (luoja, kuollut)
Tutut:  Aelita, Jeremy Belpois, Yumi Ishiyama, Odd Della Robbia, Ulrich Stern, William Dunbar
Infobox OKNimi-testi OK: 
X.A.N.A. (myös XANA) on Code Lyoko -televisiosarjassa ja sen jatko-osassa esiintyvä kuvitteellinen tekoäly ja sarjojen pääantagonisti.
X.A.N.A. sarjassa > Ennen sarjojen tapahtumia

X.A.N.A oli alun perin Franz Hopperin luoma multiagenttijärjestelmä, jonka piti olla osa sotilasprojekti "Carthagoa" jonka tarkoitus oli tuhota "Carthago" eli estää vihollisjoukkojen yhteydenpito. X.A.N.A:n ohjelmassa oli kuitenkin bugi ja jatkuvien Franzin tekemien aikahyppyjen seurauksena se saavutti tietoisuuden ja kehittyi niin voimakkaaksi että siitä oli tulossa vaara ihmiskunnalle. Ennen kuin Franz ehtii tekemään sille mitään kummempaa, niin hän saa agentteja peräänsä ja pakenee tyttärensä Aelitan kanssa heiltä Lyokoon. Tämän jälkeen supertietokone sammuu, koska sitä ei käytetä.
X.A.N.A. sarjassa > Pilotit

Piloteissa Jeremy löytää tehtaan ja käynnistää supertietokoneen ja herättää näin X.A.N.A:n.
X.A.N.A. sarjassa > 1. kausi

Ensimmäisellä kaudella X.A.N.A. hyökkäilee Maahan ja yrittää voittaa Lyoko-soturit.
X.A.N.A. sarjassa > 2. kausi

Toisella kaudella X.A.N.A. yrittää saada Aelitalta Lyokon avaimet päästäkseen ulos supertietokoneesta. Hän onnistuukin siinä.
X.A.N.A. sarjassa > 3. kausi

Kolmannella kaudella X.A.N.A. yrittää tuhota Lyokon, missä onnistuukin saatuaan kauden viimeisessä jaksossa Williamin valtaansa.
X.A.N.A. sarjassa > 4. kausi

Neljännellä kaudella X.A.N.A. yrittää saada tiputettua Aelitan digimereen, jotta Franz Hopper ilmestyisi ja hänet voisi tuhota. X.A.N.A. yrittää myös estää Lyoko-sotureita tuhoamasta kopioita, joita on kuitenkin niin paljon, ettei niitä kaikkia voi tuhota. Jeremy kuitenkin tekee multiagenttijärjestelmän, jonka tarkoitus on tuhota X.A.N.A., mikä onnistuu. Juuri ennen tuhoaan X.A.N.A.:n onnistuu tappamaan Franz Hopperin.
X.A.N.A. sarjassa > Evolution-sarja

Evolution-jatkosarjassa X.A.N.A. on onnistunut jäämään eloon syöttämällä Lyoko-sotureihin lähdekoodinsa, jonka yrittää nyt saada takaisin.
X.A.N.A:n hirviöt

X.A.N.A. käyttää aseenaan hirviöitä.
X.A.N.A:n hirviöt > Maahirviöt

Kankrella (engl. Kankrelat) on pieni olento, joka on hirviöistä helpoin. Se on yksi harvoista hirviöistä, joita on nähty sarjassa myös Lyokon ulkopuolella.
Megatankki (engl. Megatank) on pallo, jonka on avauduttava ampuakseen. Kun se on kiinni, sitä ei voi tuhota, joten sen tuhoamiseksi on odotettava, että se avautuu.
Rapu (engl. Krabes) on oranssin värinen olento, jolla on neljä jalkaa. Se on yksi harvoista hirviöistä, joita on nähty sarjassa myös Lyokon ulkopuolella.
Blokki (engl. Block) on kuutio, jolla on oranssit jalat. Se pystyy jäädyttämään hetkellisesti.
Tarantella (engl. Tarantula) on nelijalkainen olento, jonka raajat ovat aseita. Se kuitenkin käyttää vain eturaajojaan aseina. Kun se ampuu, se ei pysty kovin paljoa liikkumaan. Olennon ensiesiintymisellä lyokosoturit eivät pärjänneet sille ollenkaan yhdessäkään, mutta oppivat taistelemaan sitä vastaan jopa yksin. Evolutionissa Tarantellat apuvat päästään.
Matelija (engl. Creeper) on vähän kuin Tarantella, mutta sillä ei ole takaraajoja ja se ampuu suustaan. Matelijat esiintyvät vain  viitossektorissa.
Kolossi (engl. Kolossus) on jättimäinen olento, jonka ensiesiintyminen on sarjan lopulla. Olennon luomiseksi X.A.N.A.:n pitää koota paljon voimaa. Vaikka olennon ulkonäön perusteella se tuhoutuu osumalla sen päähän, niin oikeasti pitää osua sen miekkakäden X.A.N.A.-symbolin kohtaan.
X.A.N.A:n hirviöt > Lentävät hirviöt

Herhiläinen (engl. Hornet) on yksi pienimmistä hirviöistä. Se pystyy ampumaan myös syövyttävää ainetta.
Manta (engl. Manta) on rauskun näköinen olento, joita esiintyy yleensä vain viitossektorissa, mutta joskus myös muuallakin. Se pystyy munimaan lentäviä miinoja. Williamia kuljettava Manta (engl. Black Manta) on hieman erilainen kuin muut.
Meduusa (engl. Scyphozoa) on yksi X.A.N.A:n hirviöistä. Meduusan tehtävänä on viedä jonkun muisti, muuttaa joku pahaksi, tai sitten tartuttaa johonkuhun virus. Meduusa ei pääse materiaaliasoitumaan johonkin sektoriin, kun taas muut hirviöt pääsevät. Meduusan on itse matkustettava siihen paikkaan, mihin aikoo mennä. Kuitenkaan meduusaa ei välttämättä voi tuhota normaalein keinoin. Ainoa kerta, kun meduusa on tuhoutunut on silloin, kun X.A.N.A. lähetti sen tuhoamaan Skidbladnirin ja tiimi onnistui vahvistamaan suojia, mikä aiheutti meduusan tuhoutumisen. Meduusa käy usein Aelitan kimppuun jotta tämä saisi Aelitan muistin ja Lyokon avaimen. Jaksossa  Kartoittamaton alue Meduusa esiintyi ensimmäisen kerran. Jaksossa Viimeinen kierros Meduusa kävi Williamin kimppuun ja muutti hänet pahaksi.
Vartija (engl. Guardian) on ison tulipallon näköinen olento. Vartijan tehtävä on vangita Lyoko-soturi. Vartijaa ei voi tuhota normaalein keinoin, vaan pitää luoda harhakuva vartijan sisällä vankina olevasta henkilöstä, jolloin vartija hämmentyy ja tuhoutuu. Vartija esiintyy vain muutaman kerran ensimmäisellä kaudella ja sellainen on vanginnut vain Aelitan ja Yumin.
X.A.N.A:n hirviöt > Digimeren hirviöt

Ankerias (engl. Kongre) on ison ankeriaan kaltainen olento.
Hai (engl. Shark) on hain kaltainen olento. Se ampuu suustaan torpedoita.
Kalmari (engl. Kalamar) on kalmarin kaltainen olento, jolla on lonkeroiden sijasta jalat, joita on vain neljä. Sen tarkoitus on tuhota Skidbladnir poraamalla sitä.
X.A.N.A:n hirviöt > Maan hirviöt

Polymorfinen Aave on X.A.N.A:n olento, jota tämä yleensä käyttää hyökkäyksissä. Se pystyy esimerkiksi ottamaan hallintaansa eläimiä ja myöhemmin myös ihmisiä ja muuttumaan miksi tai keneksi vain haluaa.
Zombit ovat hirviöitä, joiksi X.A.N.A. muutti koulun oppilaita ja henkilökuntaa valtaamalla Kiwin, jonka puremasta valtauksen aikana muuttuu zombiksi, joka pystyy myös muuttamaan zombiksi. Valtaosa oppilaista ja henkilökunnasta saatiin nopeasti muutettua zombiksi. Selvinneet suojautuivat ruokalaan. Jeremy, Aelita ja Odd eivät Williamin takia meinaa päästää tehtaalle ja Lyokoon, vaikka kertovatkin kaiken, mutta onnistuvat myöhemmin pääsemään sinne. Zombien hyökkäys eroaa X.A.N.A.:n muista hyökkäyksistä siten, että zombit eivät palaudu ennalleen Aelitan saatua tornin deaktivoitua. Vaikka Jeremy muuttuu zombiksi juuri ennen tornin deaktivointia, hän onnistuu käynnistämään paluun menneisyyteen rakkaudesta Aelitaan.
Ed Catmull

Edwin E. Catmull on tietojenkäsittelytieteilijä, joka oli perustamassa Pixaria yhdessä Steve Jobsin ja John Lasseterin kanssa.
Catmullin väitöstyö A Subdivision Algorithm for Computer Display of Curved Surfaces (1974) vaikutti teksturoinnin kehitykseen ja sitä paransivat myöhemmin James F. Blinn & Martin E. Newell vuonna 1976.
Catmull toimi 1970-luvulla New York Institute of Technologyssa (NYIT), josta hänet palkattiin Lucasfilmille vuonna 1979. Steve Jobsin ostettua tietotekniikkaan keskittyneen osaston Lucasfilmiltä Catmull palkattiin perustetun Pixarin toimitusjohtajaksi.
Lucasfilmillä Catmull osallistui Reyes-ohjelmiston kehitykseen, jonka seuraaja on RenderMan.
Catmull on saanut Loren Carpenterin ja Robert L. Cookin kanssa Oscar-palkintojen Academy Award of Merit -tunnustuksen.
Catmull on saanut Turing-palkinnon Pat Hanrahanin kanssa tietokoneanimaation edistämisestä.
Teoksia

Creativity, Inc.: Overcoming the Unseen Forces That Stand in the Way of True Inspiration (2014),  ISBN 9780812993011
Aiheesta muualla

A Subdivision Algorithm for Computer Display of Curved Surfaces (Arkistoitu – Internet Archive) (PDF) (englanniksi)
Eero Hokkanen

Toivo Eero Juhani Hokkanen (26. marraskuuta 1931 Hämeenlinna – 11. elokuuta 2020 Helsinki) oli suomalainen lääkäri, joka toimi Oulun yliopiston neurologian professorina vuodesta 1973 ja Oulun yliopistollisen keskussairaalan johtavana ylilääkärinä vuodesta 1976. Hän tutki muun muassa hermo-lihassairauksia, päänsärkyä ja hermotautien epidemiologiaa.
Hokkasen vanhemmat olivat vaatturi Otto Hokkanen ja Raakel Nieminen. Hän avioitui 1955 lääketieteen lisensiaatti Vuokko Kyllikki Häklin kanssa. Ylioppilaaksi Hokkanen tuli Hämeenlinnan yhteiskoulusta 1949 ja valmistui lääketieteen lisensiaatiksi 1958. Uransa alkuvaiheessa hän toimi vt. lääkärinä useissa eri sairaaloissa, muun muassa Hesperian sairaalassa.
Hokkanen oli Oulun yliopiston neurologian professuurin ensimmäinen hoitaja 7. toukokuuta 1971 – 31. tammikuuta 1972 sen jälkeen hän oli Helsingin yliopiston neurologian apulaisprofessorina 1. helmikuuta – 31. heinäkuuta 1972 ja jälleen 1. kesäkuuta 1973 alkaen, joskin hän hoiti virkaa jo hakuprosessin aikana 1. elokuuta 1972 lähtien. Hän oli virassa heinäkuun loppuun 1987.
Eero Horelli

Eero Horelli (1964)
Eero Eemil Ensio Horelli, vuoteen 1942 Myllymäki  (28. elokuuta 1914 Kauhava – 8. joulukuuta 1972 Helsinki) oli suomalainen maanviljelijä ja järjestö- ja yritysjohtaja, joka sai maanviljelysneuvoksen arvonimen.
Horellin vanhemmat olivat meijerin isännöitsijä Eemil Anselm Horelli, aiemmin Myllymäki, ja Ilma Anna Lillström ja puoliso vuodesta 1945 sairaanhoitaja Toini Kyllikki Kiianlinna. Horelli suoritti Helsingin yliopistossa agronomin tutkinnon vuonna 1945 ja maatalous- ja metsätieteiden kandidaatin tutkinnon vuonna 1946. Hän toimi ensin maanviljelysopiston opettajana, kunnes siirtyi 1946 Valion maito-osaston virkailijaksi ja vuonna 1949 Hämeen-Uudenmaan meijeriliiton toiminnanjohtajaksi. Vuonna  1954 hän palasi Valiolle maito-osaston johtajaksi, vuonna 1960 hänestä tuli Valion teknillinen ja tuotannon johtaja ja johtokunnan jäsen.
Horelli vaikutti merkittävästi paitsi Valiolla, myös laajemmin meijerialalla ja osuustoiminnan piirissä, kuten esimerkiksi maitojauheteollisuuden syntymiseen Suomessa. Hän oli myös aloitteen tekijä Tuottajain Maito -osuuskunnan perustamisessa. Jäätelöteollisuuden kehittämiseen Horelli vaikutti alan teollisuusliiton pitkäaikaisena puheenjohtajana. Kansainvälistä yhteistyötä Horelli harjoitti laajasti sekä Valiolla että Suomen edustajana monissa yhteistyöelimissä. Muun ohella hän oli myös vuodesta 1963 maanviljelijä Ruotsinpyhtäällä. Maanviljelysneuvoksen arvonimen Horelli sai vuonna 1967. Sotilasarvoltaan hän oli reservin majuri.
EmCe Solution Partner

| EmCe Solution Partner Oy |
| --- | --- |
Yritysmuoto:  osakeyhtiö
Perustettu:  1980
Toimitusjohtaja:  Markus Backlund
Kotipaikka:  Helsinki, Finland
Toimiala:  talousohjelmistot
Liikevaihto:  7 milj. euroa (2011)
Henkilöstö:  60
Kotisivu:  emce.fi
Infobox OKVirheellinen NIMI-arvo: 
EmCe Solution Partner Oy on suomalainen tietotekniikan palveluyhtiö. Sen asiakkaita ovat pienet ja keskisuuret yritykset. EmCen ohjelmistot perustuvat omaan tuotekehitykseen ja valittujen yhteistyökumppaneiden tuotteisiin (mm. Microsoft Dynamics NAV). Asiakasmäärällä mitattuna se on Suomen suurin Microsoft Dynamics NAV -toiminnanohjausjärjestelmien toimittaja.
EmCellä on yli 60 työntekijää neljässä toimipisteessä Helsingissä, Tampereella, Oulussa ja Lahdessa. Yhtiöllä on noin 1 500 asiakasta. [lähde? ]
Historia

EmCen perustivat vuonna 1980 Stig Haglund ja Kåre Norrgård. Nykyinen toimitusjohtaja Markus Backlund aloitti tehtävässään vuonna 2008. EmCe on eräs Suomen vanhimmista kirjanpito-ohjelmistojen toimittajista.
Elżbieta Kruk

| Elżbieta Kruk |
| --- | --- |

Euroopan parlamentin jäsen
 2.7.2019–  
Ryhmä:  ECR-ryhmä
Henkilötiedot
Syntynyt: 19. marraskuuta 1959 (ikä 64) Lublin, Puola
Kansalaisuus:  puolalainen
Tiedot
Puolue:  Laki ja oikeus
 Nimikirjoitus
Elżbieta Kruk (s. 19. marraskuuta 1959 Lublin, Puola) on puolalainen poliitikko. Kruk edustaa Laki ja oikeus-puoluetta. Kruk on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää.
Aiheesta muualla

Elżbieta Kruk Euroopan parlamentin jäsenet. Euroopan parlamentti.
Emil Voigt

| Mitalit | Mitalit | Mitalit |  |
| --- | --- | --- | --- |
|  Emil Voigt |  Emil Voigt |  Emil Voigt |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | 5 mailia |  |
Emil Robert Voigt (31. tammikuuta 1883 Manchester, Iso-Britannia – 16. lokakuuta 1973 Auckland, Uusi-Seelanti) oli brittiläinen kestävyysjuoksija.
Voigt voitti 1908 Yhdistyneen kuningaskunnan amatöörimestaruuden neljän mailin juoksussa. Samana vuonna pidetyissä Lontoon olympialaisissa Voigt voitti viiden mailin juoksun ajalla 25.11,2. Olympialaisten jälkeen hän voitti vielä kaksi maansa amatöörimestaruutta, ennen kuin lopetti urheilu-uransa vuonna 1910. Tämän jälkeen hän muutti Australiaan, jossa perusti radioaseman ja lähetti sen avulla painiselostuksia. Vuonna 1948 Voigt muutti Uuteen-Seelantiin, jossa hän kuoli 90-vuotiaana.
Erik Børresen

| Erik Børresen |
| --- | --- |

Henkilötiedot
Muut nimet:  Erik Andreas Børresen
Syntynyt: 17. syyskuuta 1785 Drammen, Norja
Kuollut: 14. tammikuuta 1860 (74 vuotta) Drammen, Norja
Ammatti:  kauppias, laivanvarustaja
Erik Andreas Børresen (17. syyskuuta 1785 Drammen – 14. tammikuuta 1860 Drammen) oli norjalainen kauppias ja laivanvarustaja. Hän oli omana aikanaan yksi Drammenin rikkaimmista ja vaikutusvaltaisimmista asukkaista, ja häntä kutsuttiin jopa lempinimellä "kuningas Erik". Børresen testamenttasi enimmän osan omaisuudestaan yleishyödyllisiä hankkeita edistämään perustetulle säätiölle.
Aiheesta muualla

Kuvia tai muita tiedostoja aiheesta Erik Børresen Wikimedia Commonsissa
Epyx & Cyrez

Epyx & Cyrez on suomalainen elektronista musiikkia edustava kaksikko, jonka jäsenet ovat Juha Ahonen ja Jami Lauttalammi.
Heidän kappaleensa sisältävät usein elementtejä muun muassa freeformista, hard trancesta, industrialista, ja drum`n`bassista. Yhtenäistä heidän genrerajoja rikkovalle energiselle tyylillensä ovat usein melankoliset ja synkät äänimaailmat.
Ensimmäisen kappaleensa (Risk Addiction) Epyx & Cyrez julkaisi suomalaisen FINRG-levy-yhtiön kautta vuonna 2007. Siitä lähtien julkaisuja on tullut kymmenittäin useilta levy-yhtiöltä (mm. Electronica Exposed, Nu Energy Digital, FINRG Hybridize ja Kreatrix Evilution.) Vuonna 2008 julkaistiin Britanniassa heidän tupla-albuminsa (Sleep Paralysis). He julkaisevat uuden albuminsa (Two Against the Void) englantilaisen levy-yhtiön Watchtower Recordsin kautta alkuvuodesta 2013.
Epyx & Cyrez ovat olleet mukana monissa arvostetuissa konemusiikkitapahtumissa Suomessa (mm. Konemetsä, Club Fury ja Säde).
Julkaisut/Tuotanto

Sleep Paralysis (2008, Electronica Exposed), Two Against the Void (tulossa 2013, Watchtower Records)
Aiheesta muualla

http://www.soundcloud.com/cyrez
http://www.soundcloud.com/epyx-1
Zlatko Kranjčar

| 0 | 1 | 2 |
| --- | --- | --- |

Henkilötiedot
Koko nimi: Zlatko Kranjčar
Syntymäaika: 15. marraskuuta 1956
Syntymäpaikka: Zagreb, Jugoslavia
Kuolinaika: 1. maaliskuuta 2021 (64 vuotta)
Kuolinpaikka: Zagreb, Kroatia
Seura
Seura:  Sepahan FC
Tehtävä: Päävalmentaja
Seurat
| Vuodet | Seura | O (M) |
| 1973–1983 1983–1990 1990 |  NK Dinamo Zagreb  SK Rapid Wien  SKN St. Pölten | 261 (98) 201 (106) 12 (2) |
Maajoukkue
| 1977–1983 1990 |  Jugoslavia  Kroatia | 11 (3) 2 (1) |
Valmennusura
1991–1992 1992–1994 1994–1996 1996 1997 1997 1997–1998 1998 1999–2000 2000 2000–2001 2001–2002 2002–2003 2003–2004 2004–2006 2007 2007 2009 2009 2009 2010–2011 2011–2014 2015–2016 2017–2018  2019–2020:  Austria Klagenfurt  NK Segesta  Croatia Zagreb  FC Linz  NK Slaven Belupo  NK Segesta  NK Samobor  Croatia Zagreb  Al-Masry Club  ND Mura  NK Marsonia  NK Zagreb  NK Rijeka  NK Zagreb  Kroatian maajoukkue  Croatia Seveste  Al-Shaab  Croatia Seveste  FK DAC 1904 Dunajská Streda  Persepolis F.C.  Montenegron maajoukkue  Sepahan FC  Al-Ahli Doha  Sepahan FC    Iranin alle 23-vuotiaiden maajoukkue
 Seurajoukkueuran tilastot kattavat vain kansalliset sarjat.
Zlatko Kranjčar (15. marraskuuta 1956 – 1. maaliskuuta 2021) oli kroatialainen jalkapallohyökkääjä ja -valmentaja.
Kranjčarin poika Niko (s.1984) pelasi myös jalkapalloa ammattilaisena